香港專業進修學校港專賽馬會本科校園
**香港專業進修學校**（英文：Hong Kong College of Technology），簡稱**港專**（HKCT），係港專機構轄下一所慈善性質的教育機構。創辦於1947 年，港專前身為戰後工人夜校，一直堅持愛國愛港，致力職業專才教育75載。現時校址包括新界沙田馬鞍山鞍誠街及耀安邨、九龍何文田公主道等。港專現時提供全日制及兼讀制學士學位、高級文憑、應用教育文憑、毅進文憑及文憑課程，範疇涵蓋社會工作、網絡安全、幼兒教育、網絡安全、資訊科技、設計及媒體製作、紀律部隊、運動管理、日韓語及文化、旅遊及酒店款待、商業及設計、美容等。

喺延續教育方面，港專自1992年起開辦僱員再培訓局（ERB）課程（前為「再培訓計劃」），係首批法定培訓機構之一。秉承多年發展職業專才教育的先導者，港專擁有強大嘅僱主網絡，超過20,000間來自不同業界嘅僱主機構，包括零售、旅遊、飲食、物流、保健及美容、酒店等已加入港專嘅僱主網絡，其中逾500間更定期提供學生實習機會，以及課程上嘅支援。

校園簡史
----

* 1947年 港專前身為工人夜校，為二次大戰後失學、失業、失醫嘅貧苦大眾掃盲。
* 1987年 改名為**香港專業進修學校（港專）**。
* 1992年 成立再培訓中心，協助過萬港人重投勞動市場。
* 1996年 開辦畀中學畢業生修讀嘅全日制文憑課程，並成立高等學院，同非本地嘅高等院校合辦學士同碩士課程。
* 2001年 成立專上教育學院，開辦獲香港政府認可嘅高級文憑課程。
* 2003年 承辦教育統籌局（而家嘅教育局）委託嘅港九18間政府資助成人教育中心。
* 2005年 開辦政府認可嘅通用文憑課程，學歷等同於香港中學會考五科合格。
* 2012年 9月正式啟用「港專文福道校舍」，新校舍喺港專何文田校舍隔離。
* 2013年 教育局喺8月5日宣布，將馬鞍山前五邑工商總會馮平山夫人李穎璋學校分配畀港專機構有限公司以供香港專業進修學校同擬成立嘅HKCT Institute of Higher Education開辦全日制經本地評審自資專上課程，2015年啟用。
* 2014年 獲行政長官會同行政會議批准成立港專學院，增設社會工作、運動管理及訓練和幼兒教育等學士及高級文憑課程。
* 2015年 何文田文福道校舍喺8月租約期滿，同年9月搬入完成翻新工程嘅馬鞍山新校舍。有關校舍總樓面面積約係7,000平方米，翻新費用總額估計係6,200萬元，包括設置演講廳、課室、實驗室、工作室同圖書館等，同現有嘅「港專賽馬會馬鞍山校園」結合成「雙子校園」，喺馬鞍山建立一個專為高等教育而設嘅校園區，並成立「港專學院」，增設社會工作、運動管理及訓練同幼兒教育等學士同高級文憑課程。校長陳卓禧話，現時自資院校嘅學士課程以商科為主，港專希望建立自己嘅特色，配合香港社會發展，重視社科課程，同設立社會科學學院。
* 2018年 港專校長陳卓禧博士獲委任為第十三屆全國政協委員。
* 2022年 推出「博學課堂」、成立本港大專院校首支學生升旗隊。
* 2022年 成立75周年校慶，由工人夜校蛻變成應用型高校。

校舍
--

* 港專賽馬會本科校園
* 港專賽馬會馬鞍山校園
* 港專旺角東校園
* 港專長沙灣教學中心
* 港專佐敦教學中心
* 港專觀塘教學中心
* 港專元朗教學中心
* 港專將軍澳教學中心
* 港專砵蘭街教學中心
* 港專荃灣教學中心

提供課程
----

### 學士及碩士學位

港專學院開辦嘅社會工作（榮譽）社會科學學士課程，已獲社會工作者註冊局認可，畢業生可申請成為註冊社會工作者；運動管理及訓練（榮譽）社會科學學士課程，為熱愛運動嘅年青人提供專業培訓，打造知識型運動管理專才。港專與多間海外知名學府合辦碩士及學士學位課程，畢業證書由海外大學頒發。課程種類繁多，範疇包括：屋宇建造及測量、土木工程、機電工程、物業及設施管理、設計及平面設計、資訊科技等。

### 高級文憑及文憑課程

港專提供不同範疇嘅文憑及高級文憑課程，學科範疇涵蓋社會工作、網絡安全、幼兒教育、資訊科技、設計及媒體製作、西式廚藝、紀律部隊運動、日韓語及文化、旅遊及酒店款待、商業及會計、美容等。高級文憑嘅修讀年期為兩年。完成高級文憑課程嘅學生，除就業外，可以申請升讀港專學院的自資學士學位課程，或港專與海外大學合辦嘅學士學位課程，亦可申請升讀其他本地或海外大學。

### 應用教育文憑課程

應用教育文憑
港專於2023學年開辦全日及兼讀制「應用教育文憑」（DAE），同時提供20個熱門選修群組、3個必修科目及5個補充科目，內容緊貼升學及職場需要。學員畢業後能獲取相當於香港中學文憑考試（DSE）5科2級（包括中英文）嘅資歷，合資格投考多個公務員職位，或銜接升讀副學位。課程供中六離校生或年滿21歲人士報讀。
熱門選修群組：紀律部隊、醫療護理、日韓語、幼兒教育、運動管理等

### 毅進文憑課程

港專毅進文憑報讀人次超過51,000人，宜家開辦兼讀制毅進文憑課程多達14個選修群組，每年逢10月、1月、4月及7月開課。學員一般可於1年3個月至2年內完成所有科目。學員畢業後能獲取相當於香港中學文憑考試（DSE）5科2級（包括中英文）嘅資歷，合資格投考多個公務員職位，或銜接升讀副學位。課程供中六離校生或年滿21歲人士報讀。
毅進文憑課程嘅必修單元為：中文、英文、數學、通識教育及人際傳意技巧
熱門選修群組：咖啡甜品、公務員實務、紀律部隊、醫療護理及建築工程等

### 應用學習課程

應用學習課程（Applied Learning, ApL）係高中課程的選修科目之一，旨在為中學生提供學校課程以外嘅多元學習平台，並培育學生與職業相關的能力及取得資歷認可，為未來升學、就業以至終身學習做好準備。

課程包括：(詳細資料 Wayback Machine嘅版面存檔備份)

* 流行音樂製作
* 機場客運大樓運作
* 鐵路學
* 新派東南亞菜
* 甜品及咖啡店營運
* 運動及體適能教練
* 公關及多媒體傳訊
* 應用學習（職業英語）– 商用服務英語
* 創意英語 - 商務與媒體
* 應用學習中文（非華語學生適用）

政府資助
----

### 「指定專業/界別課程資助計劃」（SSSDP）

由2023/24學年起，4個全日制經本地評審自資高級文憑課程獲納入教育局嘅「指定專業/界別課程資助計劃」（SSSDP）下指定嘅資助副學位課程，課程範疇包括電腦科學、創意工業、運動及康樂和旅遊及款待，資助額可達$22,480或$39,140，視乎課程而定。當中「創意設計及媒體高級文憑（數碼影像/視覺傳達）」，「電腦學高級文憑（流動應用程式及遊戲開發）」及體適能、教練及運動管理高級文憑，比起其他院校同類嘅高級文憑學費最低。

### 「免入息審查資助計劃」(NMTSS)

喺2022/2023學年，社會工作（榮譽）社會科學學士及運動管理及訓練（榮譽）社會科學學士全日制自資學士學位課程，合資格本地學生每年可獲$33,200嘅政府資助

專業認證
----

部份課程獲以下專業認證：

* 社會工作者註冊局
* 香港旅行社協會
* 英國款待學院
* 亞太旅遊教育及培訓院校
* 特許公認會計師公會
* 英國特許管理會計師公會
* 國際會計師公會
* 香港財務會計協會
* 特許語言學會
* 香港公共關係人員協會
* 香港電腦學會
* 日本文化協會
* 日本長崎外國語大學
* 韓國中央大學
* 香港教練培訓委員會
* 中國香港體適能總會

舊生
--

* 鄺俊宇：前立法會議員、元朗區議會議員
* 陸頌雄：立法會議員、元朗區議會前議員
* 黎汶洛：前香港眾志副主席、前學民思潮發言人
* 趙柱幫：沙田區議會議員
* 尹子龍：香港電台節目主持
* 李旻芳：無綫電視節目主持、演員

事件
--

### 港專全日及兼讀制毅進文憑的報讀人數連續兩年排名全港首位

本港共7間院校提供毅進文憑課程，香港專業進修學校（港專）全日及兼讀制毅進文憑的報讀人數連續兩年排名全港首位。根據港專2019-20畢業生調查指出，全日制毅進文憑受訪畢業生於畢業後半年內100%成功升學或就業。

### 東京奧運會內地金牌健兒訪港專

港專與香港奧林匹克學院於2021年12月4日假馬鞍山港專賽馬會本科校園舉行「東京2020奧運會內地奧運健兒代表團訪港」與學生交流會，接待6位金牌運動員及教練，並安排他們與二百多位本港小學、中學及大專生互動交流，場面溫馨熱鬧。

交流會由國家體育總局、中央人民政府駐香港特別行政區聯絡辦公室、香港特別行政區政府主辦，香港奧林匹克學院，港專學院協辦，教育局局長楊潤雄先生、中央駐香港特別行政區聯絡辦公室宣傳文體部副部長王凱波先生、國家體育局處長魏新翼先生亦百忙抽空出席，參與見證盛事。

### 沖出夢想

華潤旗下嘅Pacific Coffee和港專學院於2019年合作推出「『沖』出夢想─Pacific Coffee x港專@大灣區創業培訓計劃」，歡迎18至35歲有志到大灣區發展及創業嘅青年參加，勝出嘅隊伍可獲高達100萬元創業資本，實踐創業夢。 計劃於2020年5月展開宣傳，成功公開招募左近800位申請者，並從中挑選出30位入圍者接受培訓。

2021年，受到疫情嘅影響，本港大部分要出境嘅年青人交流和實習活動都要暫停或延期，但由於「沖」出夢想計劃以大灣區創業培訓為定位，到大灣區實習更是計劃嘅重中之重。

為此，港專校長暨全國政協委員陳卓禧於全國政協十三屆四次會議中提交名為「藍天通道」嘅提案，建議以疫情防控常態化為基礎，處理好兩地人員通關安排，為到粵港澳大灣區創業、就業和實習嘅香港青年建立「藍天通道」。

最終，計劃安排了20多位學員到深圳嘅太平洋咖啡店實習，呢次亦係疫情下能比本地青年組織成團到內地實習嘅唯一例子。

### 慶祝香港回歸25周年暨港專75周年校慶晚宴

港專於2022年舉行「慶祝香港回歸25周年暨港專75周年校慶晚宴」，由主禮嘉賓全國人大常委、香港專業進修學校校董會榮譽主席譚耀宗先生、全國人大代表、行政會議非官守議員吳秋北先生、教育局局長蔡若蓮博士、勞工及福利局副局長何啟明先生、保安局副局長卓孝業先生，聯同港專代表主持儀式。約200名來自政、商、學、專業多個界別嘅社會賢達獲邀出席，場面熱鬧。

睇埋
--

* 港專學院

參考
--

1. ↑  〈HKCT | 全日制課程概覽〉. 《Hong Kong | 職業 專才 教育 | 港專 HKCT》 (英文). 原著喺2019-02-28歸檔. 喺2020-06-22搵到. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  〈港專文福道新校舍9月正式啟用 增設多項嶄新教學設施 - 東方日報〉. *orientaldaily.on.cc*. 喺2019-02-25搵到.
3. ↑  〈港專獲批馬鞍山空置校舍 - EDUplus.com.hk〉. *www.eduplus.com.hk*. 喺2019-02-25搵到.
4. ↑  〈港專馬鞍山新校設社科學院 - 香港文匯報〉. *paper.wenweipo.com*. 喺2019-02-25搵到.
5. ↑  〈港專國際教育中心〉. 原著喺2022-12-02歸檔. 喺2019-04-25搵到. `{{cite web}}`: Unknown parameter `|dead-url=` ignored (`|url-status=` suggested) (help)
6. ↑  〈應用學習 (中學)〉. 原著喺2019-10-19歸檔. 喺2019-04-25搵到.
7. ↑  〈「指定專業／界別課程資助計劃」(SSSDP)〉. 原著喺2022-11-30歸檔. 喺2022-11-29搵到.
8. ↑  〈「指定專業／界別課程資助計劃」(SSSDP)〉. 《港專》. 原著喺2022-11-29歸檔. 喺2022-11-30搵到.
9. ↑  〈專業學會〉. 《香港專業進修學校》. 原著喺2019-08-29歸檔. 喺2019-06-21搵到. `{{cite web}}`: Unknown parameter `|dead-url=` ignored (`|url-status=` suggested) (help)
10. ↑  〈電腦學高級文憑 (流動應用程式及遊戲開發)〉. 《香港專業進修學校》. 原著喺2019-09-01歸檔. 喺2019-06-21搵到.
11. ↑  〈語言及企業傳訊高級文憑 (日語)〉. 《香港專業進修學校》. 原著喺2019-09-03歸檔. 喺2019-06-21搵到.
12. ↑  〈語言及企業傳訊高級文憑(韓語)〉. 《香港專業進修學校》. 原著喺2019-09-09歸檔. 喺2019-06-21搵到.
13. ↑  〈體適能、教練及運動管理高級文憑〉. 《香港專業進修學校》. 原著喺2019-09-03歸檔. 喺2019-06-21搵到.
14. ↑  〈港專毅進畢業生全數升學或就業 開辦兼讀課程最快15個月完成〉. 《頭條日報》. 2022-02-22. 原著喺2022-06-02歸檔. 喺2022-03-15搵到.
15. ↑  〈疫下自我增值　港專2進修課程成熱門〉. 《點新聞》. 2022-02-22.
16. ↑  〈「疫」境進修提升競爭力 港專毅進畢業生半年100%升學或就業〉. 《巴士的報》. 2022-02-22. 原著喺2022-06-12歸檔. 喺2022-03-15搵到.
17. ↑  〈東京奧運會內地金牌健兒訪港專〉. 香港專業進修學校. 原著喺2022-06-10歸檔. 喺2021-12-06搵到.

出面網頁
----


維基同享有多媒體嘅嘢：  
**香港專業進修學校**

* 香港專業進修學校嘅官方網站 Edit this at Wikidata

* 港專兼讀及短期課程
* 港專毅進課程
* 港專職業訓練學院

* 香港專業進修學校嘅facebook頁 改維基數據
* 香港專業進修學校嘅Instagram頁 改維基數據
* YouTube上面嘅香港專業進修學校嘅頻道